|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 5. 6. 2023. године

МЕДИЈИМА

**НАЈАВА ЗА МЕДИЈЕ**

**Шести састанак Посебне групе за реформу јавне управе између ЕУ и БиХ**

Шести састанак Посебне групе за реформу јавне управе између ЕУ и БиХ одржаће се у уторак, 6. 6. 2023. године, у хибридном формату.

У првом дијелу састанка (од 10 до 12:45 часова) одржаће се **политички дијалог на високом нивоу о реформи јавне управе** којим ће у име БиХ копредсједавати Давор Буноза, министар правде БиХ. Током овог дијела разговараће се о приоритетима везаним за функционално управљане јавним финансијама и функционалну јавну управу, те о изградњи професионалне државне службе и усклађивању законодавства о државној служби на различитим нивоима власти.

У другом дијелу састанка (од 14 до 17:45 часова) одржаће се **дијалог на техничком нивоу о реформи јавне управе** на којем ће у име БиХ копредсједавати Драган Ћузулан, координатор за реформу јавне управе. У овом дијелу састанка разговараће се, између осталог, о спровођењу Стратегије и Акционог плана за рефому јавне управе у БиХ, те државној служби и управљању људским потенцијалима.

Састанком ће у име ЕУ копредсједавати Вассилис Марагос из Европске комисије.

Након завршетка политичког дијалога на високом нивоу Дирекција ће дистрибуисати саопштење те инсерте са почетка састанка и аудио-видео запис изјава министра правде БиХ Давора Бунозе и Драгана Ћузулана, координатора за реформу јавне управе. Дирекција ће, такође, дистрибуисати саопштење и након завршетка дијалога на техничком нивоу.

Посебна група за реформу јавне управе је једно од заједничких тијела ЕУ и БиХ успостављених за надзор спровођења Споразума о стабилизацији и придруживању. Више о раду овог тијела можете видјети на:

<https://www.dei.gov.ba/hr/stabilization-agreement>.

Дирекција за европске интеграције